Samkvæmt verkalýðssamtökunum CGT mótmæltu 1,7 milljónir Frakka nýju ellilífeyriskerfi Macron Frakklandsforseta á fimmtudaginn var . Innanríkisráðuneytið segir að 425 þúsund manns hafi tekið þátt í mótmælunum . Lögreglan í París handtók 24 en 56 þúsund manns fóru í mótmælagöngu að lestarstöðinni Saint-Lazare . Þúsundir gengu í Toulouse , Nantes , Marseilles og öðrum borgum . Laun sumra kennara gætu skerst um 100 evrur á mánuði og mikill hnútur er um fyrirhugaða hækkun eftirlaunaaldurs frá 62 upp í 64 ár . Fréttavefur Yahoo geinir frá því að verkalýðsfélögin hyggjast breikka verkföllin með þáttöku starfsmanna olíustöðva sem gæti leitt til bensíns - og eldsneytisskorts í Frakklandi . Frekari mótmæli eru boðuð komandi daga en á föstudaginn mun forsætisráðherra Frakka Edouard Philippe og leiðtogar verkalýðshreyfingarinnar halda fund . Forsætisráðherrann hyggst leggja fram þingsályktunartillögu í franska þinginu í mars um hækkun eftirlaunaaldurs frá 62 upp í 64 ár . Upphaflega áttu nýju lögin að taka gildi 2022 en vegna allra mótmæla segist hann vera tilbúinn að fresta gildingu laganna frá 2022 til 2027 . Mörg myndbönd eru frá hörðum átökum mótmælenda og lögreglunnar eins og sjá má á dæmum hér að neðan . Á einu þeirra má sjá hvernig lögreglumaður bregður konu svo hún fellur kylliflöt á götuna og á öðru hvernig hópur lögfræðinga er stöðvaður þegar þeir vildu afhenda kröfu um afsögn dómsmálaráðherrans .